คือมีอะไรกับแฟนก่อนไปฉีดยาคุม...แต่ก่อนหน้านี้ประจำเดือนมาคือวันที่18-19-20-21ก.คพอ22มีอะไรกับแฟนและ23ได้ไปฉีดยาคุมแบบ3เดือนมาคะ..อยากรู้ว่าโอกาสท้องมีมั้ยคะมันอยู่ในหน้า7หลัง7หรือเปล่าคะ...และหลังฉีดยาคุมประจำเดือนจะมาตามปกติมั้ยคะ
สวัสดีค่ะ หากประจำเดือนมาวันที่ 18 ก.ค. และมีเพศสัมพันธ์ในวันที่ 22 ก.ค. เท่ากับมีเพศสัมพันธ์ในวันที่ 6 นับตั้งแต่มีประจำเดือนมา ถือว่ายังอยู่ในระยะปลอดภัย โอกาสในการตั้งครรภ์นั้นถือว่าน้อยมากค่ะส่วนการฉีดยาคุมกำเนิดในวันที่ 23 ก.ค. นั้น ถือว่าเลย 5 วันนับจากมีประจำเดือนมาไปแล้ว ยาฉีดคุมกำเนิดจะยังไม่สามารถออกฤทธิ์ในการป้องกันการตั้งครรภ์ได้ทันที ดังนั้นควรงดการมีเพศสัมพันธ์หลังจากฉีดไปประมาณ 1-2 สัปดาห์ หรือใช้ถุงยางอนามัยไปก่อนค่ะผลข้างเคียงของยาฉีดคุมกำเนิดชนิดฮอร์โมนเดี่ยวหรือชนิดที่ฉีดทุก 3 เดือน อาจทำให้มีเลือดออกกะปริดกะปรอย หรือมีประจำเดือนมาปริมาณมาก หรือมานานกว่าปกติได้ ซึ่งมักจะเป็นในช่วงการฉีดยา 1-2 เข็มแรก หลังจากนั้น ประจำเดือนมักจะค่อยๆ มาน้อยลงจนขาดหายไป หรือประจำเดือนอาจขาดหายไปตั้งแต่ฉีดก็ได้ ทั้งนี้ประสิทธิภาพของยาฉีดคุมกำเนิดนั้นจะช่วยป้องกันการตั้งครรภ์ได้มากกว่า 99% ค่ะ